Държавен вестник, бр. 38, 2024 г., стр. 156

СТР.  156	
Д Ъ Р Ж А В Е Н  В Е С Т Н И К 	
БРОЙ  38
срока по чл. 9, ал. 2. Ново уведомление за 
предстоящо плащане се извършва и в слу-
чаите на изтекъл 10-дневен срок от получа-
ване на потвърждение от НАП или АМ по 
предходно уведомление за същото плащане, 
когато то не е извършено и върху вземането 
не е наложен запор.
Чл. 16. (1) Редакция на уведомление за 
плащане по договор, първичен платежен до-
кумент или изпълнителен лист е допустима 
в 3-дневен срок от регистриране на уведом-
лението в ИС на МФ при условие, че няма 
получено потвърждение за плащане от НАП 
и АМ, и ако е допусната техническа грешка 
на следните данни:
1. при уведомление за плащане по договор 
или изпълнителен лист:
а) размер на плащане;
б) дата на плащане;
в) статус на уведомлението – от „активен“ 
на „неактивен“, което е неотменимо действие;
г) друг документ – основание за плащане;
д) дата на друг документ – основание за 
плащане;
е) допълнителни данни;
2. при уведомление за плащане по пър-
вичен платежен документ:
а) номер на документа, по който се из-
вършва плащането;
б) дата на документа;
в) размер на плащане;
г) номер на банкова или платежна сметка, 
открита при доставчик на платежни услуги, 
който не е банка, по която ще бъде извър-
шено плащането;
д) банка или платежна институция – за 
чуждестранни банки или платежни инсти-
туции;
е) код на банка или платежна институция 
BIC – за чуждестранна банка или платежна 
институция;
ж) титуляр на сметка;
з) допълнителни данни.
(2) За всяка редакция се посочва основа-
нието за промяната.
Раздел IV
Условия, ред и срокове за изпращане на по-
твърждения и/или актове от Националната 
агенция за приходите и Агенция „Митници“. 
Автоматизирани проверки
Чл. 17. (1) Органите на НАП и АМ съглас-
но правомощията си по ДОПК, съответно 
по Закона за митниците, могат да налагат 
запори, а органите на НАП могат и да насо-
чат изпълнение върху вземания по договори, 
изпълнителни листове или първичен платежен 
документ, съответно върху предстоящите за 
изплащане суми по посочените основания, 
при наличие на непогасени, подлежащи на 
принудително изпълнение публични задъл-
жения в размер над 100 лв.
(2) Когато изпълнителят или правоима-
щото лице е неперсонифицирано дружество 
и същото има непогасени, подлежащи на 
принудително изпълнение, публични задъл-
жения в размер над 100 лв., действията по 
принудително събиране спрямо вземанията 
по ал. 1 се извършват срещу съдружниците, 
съобразно дяловото им участие, съгласно чл. 9, 
ал. 2, изречение второ от ДОПК. 
(3) Запор и действия по принудително 
събиране спрямо вземанията по ал. 1 се 
извършват и когато съдружник в неперсони-
фицирано дружество има непогасени, подле-
жащи на принудително изпълнение публични 
задължения в размер над 100 лв., съобразно 
дяловото му участие. 
Чл. 18. (1) След регистриране на уведом-
ление за договор, предявен изпълнителен 
лист или за предстоящо плащане по договор, 
изпълнителен лист или първичен платежен 
документ се извършва автоматизирана про-
верка за установяване наличие или липса 
на непогасени, подлежащи на принудително 
изпълнение публични задължения на изпъл-
нителя или правоимащото лице в размер 
над 100 лв. 
(2) Когато изпълнителят по договор е не-
персонифицирано дружество, автоматизирана 
проверка се извършва и за установяване нали-
чието или липсата на непогасени, подлежащи 
на принудително изпълнение публични задъл-
жения, в размер над 100 лв. и за всеки един 
съдружник в неперсонифицираното дружество.
(3) Автоматизираната проверка по ал. 1 
и 2 е по отношение на всички непогасени, 
подлежащи на принудително изпълнение пуб-
лични задължения на лицето в НАП и АМ, с 
изключение на отсрочените или разсрочените 
задължения, както и задълженията, за които 
изпълнението е спряно.
Чл. 19. В резултат от извършените про-
верки се генерират и изпращат електронни 
съобщения до електронния адрес на оправомо-
щеното лице, регистрирало уведомлението, с 
електронна препратка за изтегляне на отговор.
Чл. 20. (1) Когато резултатът от проверката 
при регистрирано уведомление за предстоящо 
плащане е липса на непогасени, подлежащи 
на принудително изпълнение публични за-
дължения в размер над 100 лв., в това число 
и за съдружниците в неперсонифицирано 
дружество, когато същото е изпълнител по 
договор, правоимащо лице по изпълнителен 
лист или получател на плащане, се изпращат 
отговори до оправомощеното лице съгласно 
приложения № 1, 2, 3 и 4. В тези случаи ли-
цето по чл. 5, ал. 1 или 2 може да извърши 
плащането. 
(2) Когато резултатът от проверката при 
регистрирано уведомление за предстоящо 
плащане е наличие на непогасени, подлежа-